|  |  |  |  |  |
| --- | --- | --- | --- | --- |
| **Naziv akta: Prijedlog Proračuna Grada Ludbrega za 2025. godinu i projekcije za 2026. i 2027. godinu** | | | | |
| **Razdoblje savjetovanja: 7.11.2024 - 18.11.2024** | | | | |
| **Korisnik** | **Komentar** | **Datum** | **Status** | **Odgovor** |
| Marija Schubert | Kako civilno društvo grada predstavljaju udruge, predlažem da se regulira natječajem da svaka udruga za organizirani jedan javni događaj dobije minimum 1000 EUR koji su zapravo nužni za "hladni pogon" postojanja udruge odnosno računovodstvo i bankarske usluge. U istom području predlažem da se podigne maksimalni limit za udruge koje za članove imaju preko 70 djece na 10.000 EUR. | 15.11.2024 14:40 | -**Primljeno na znanje** | Proračunom Grada Ludbrega osiguravaju se ukupna sredstva za rad udruga civilnog društva, a sredstva za rad pojedine udruge dodjeljuju se nakon prijava projekta/programa po raspisanom javnom natječaju koji se objavljuje u roku od 30 dana od dana stupanja na snagu Proračuna za iduću kalendarsku godinu. Javni natječaj objavljuje se sukladno odredbama Pravilnika o uvjetima i postupku za dodjelu financijskih potpora za programe i projekte organizacijama civilnog društva iz Proračuna Grada Ludbrega. |
| Marija Schubert | Radi bolje transparentnosti trebalo bi objaviti koje su to točno predviđene javne potrebe u tehničkoj kulturi, jer takav podatak nije nigdje vidljiv iz proračuna, a niti kasnije iz izvješća. | 15.11.2024 14:41 | **Primljeno na znanje** | Javne potrebe u tehničkoj kulturi definirane su Programom javnih potreba u društvenim djelatnostima Grada Ludbrega, a one obuhvaćaju sufinanciranje Zajednice tehničke kulture i sufinanciranje programa i projekata iz oblasti tehničke kulture.  Člankom 3. st.1. t. 5. Pravilnika o uvjetima i postupku za dodjelu financijskih potpora za programe i projekte organizacijama civilnog društva iz Proračuna Grada Ludbrega kao prioritetno područje aktivnosti projekata/programa za sufinanciranje propisano je „Poticanje i unapređenje sustava tehničke kulture“, a svi detalji razrađuju se Javnim natječajem za dodjelu financijskih potpora za sufinanciranje projekata/programa organizacija civilnog društva. |
| Marija Schubert | Obzirom da neke udruge dobijaju besplatan prostor, takva potpora bi trebala radi transparentnosti biti vidljiva u dokumentaciji. Cijena najma za udruge je poznata iz Odluka i cjenika o korištenju društvenih domova i slično, te bi se prema tome trebalo pratiti i za nespecijalizirane udruge kao i za Zajednicu sportskih udruga. | 15.11.2024 14:43 | **Primljeno na znanje** | Davanje u zakup poslovnog prostora na području Grada Ludbrega uređeno je Odlukom o davanju u zakup poslovnog prostora na području Grada Ludbrega koju je donijelo Gradsko vijeće Grada Ludbrega na svojoj 15. sjednici održanoj 22. prosinca 2022. godine („Službeni vjesnik Varaždinske županije“ br. 133/22). Člankom 24. ove Odluke propisano je na koje poslovne i druge prostore se NE primjenjuju odredbe spomenute Odluke te je između ostalog iznimno za neprofitne organizacije čija je isključiva djelatnost obavljanje humanitarnog rada i rada od općeg društvenog interesa. |
| Marija Schubert | Predlažem da se tijekom 2025. godine propiše forma izvještaja koji predaju udruge i zajednice koje se financiraju direktno iz proračuna. | 15.11.2024 14:43 | **Primljeno na znanje** | Sve udruge i zajednice udruga financiraju se temeljem sklopljenih ugovora o sufinanciranju/financiranju pojedinih programa/projekta i ugovorom se definira praćenje provedbe odobrenih i sufinanciranih programa i/ili projekata kao i rokovi izvještavanja koji su za sve udruge istovjetni, dakle svi imaju obvezu predati izvještaj s istim podacima. |